คลังกระตุ้นเอกชนใช้สิทธิภาษีลงทุน
คลังเร่งเอกชนลงทุน อย่าลืมใช้สิทธิลดหย่อนภาษี 1.5 เท่า คาดอาจดันเศรษฐกิจปีนี้เกิน 4%
8 ธ.ค. 2560

คลังเร่งเอกชนลงทุน อย่าลืมใช้สิทธิลดหย่อนภาษี 1.5 เท่า คาดอาจดันเศรษฐกิจปีนี้เกิน 4%น.ส.กุลยา ตันติเตมิท ผู้ตรวจราชการและโฆษกกระทรวงการคลัง เปิดเผยว่า คลังต้องการเร่งให้เอกชนลงทุนในช่วงเดือนสุดท้ายของปี 2560 เนื่องจากสามารถนำรายจ่ายไปหักลดหย่อนภาษีได้ 1.5 เท่า ซึ่งที่ผ่านมายังมีเอกชนมาใช้สิทธิน้อย เพราะอาจจะลืมไปว่ารัฐบาลมีมาตรการมาตั้งแต่วันที่ 1 ม.ค.-31 ธ.ค. 2560สำหรับการใช้สิทธิหักลดหย่อนภาษี สามารถเข้าไปในเว็บไซต์ของกรมสรรพากร ระบุชื่อโครงการ จำนวนเงินที่ลงทุน ก็สามารถนำไปหักลดหย่อนภาษีปลายปีได้ ซึ่งการซื้อคอมพิวเตอร์ อุปกรณ์สำนักงานออฟฟิศ รถยนต์เชิงพาณิชย์ การก่อสร้างอาคารใหม่ไม่รวมที่ดิน ก็ใช้สิทธิลดหย่อนภาษีได้"ในปี 2559 รัฐบาลออกมาตรการกระตุ้นลงทุนเอกชนให้ลดหย่อน ได้ 2 เท่า มีผู้มาใช้สิทธิ 9,000 ราย เป็นวงเงิน 4 หมื่นล้านบาท สำหรับ ในปี 2560 รัฐบาลตั้งเป้าให้มีเอกชนมาใช้สิทธิ 1 หมื่นล้านบาท" น.ส. กุลยา กล่าวทั้งนี้ ในปี 2559 การลงทุนภาคเอกชนขยายตัว 0.4% และในปี 2560 คาดว่าจะขยายตัว 2% การใช้มาตรการลดหย่อนภาษี 1.5 เท่า คาดว่าจะทำให้การลงทุนขยายตัวได้มากกว่าที่ประมาณการไว้ ส่งผลให้เศรษฐกิจปีนี้โต 4% และปีหน้าขยายตัวได้มากกว่า 4% เพราะการลงทุนภาคเอกชนจะขยายตัวได้มาก 3%